Meeste sardiens nóg aan Suidkus – navorser(Foto: Dr. Ryan Daly) ŉ Durbanse navorser sê die skole sardiens wat die afgelope ruk hul opwagting aan Suid-Afrika se kuslyn gemaak het, is die meeste wat hy nóg gesien het. Dr. Ryan Daly, verbonde aan die Oseanografiese Navorsingsinstituut, het ook fassinerende onderwaterfoto’s van die verskynsel gedeel. “Wat ŉ goudmyn van vis! Dit was oorweldigend met so baie sardiens. As ŉ navorser en iemand wat al jare lank die sardiens volg, was dit verstommend om die hoeveelheid te sien,” het Daly die afgelope week gesê. (Foto: Justin Klusener/Facebook) Daly sê hy het gevrees dat veranderinge aan die omgewing moontlik die sardientjieloop negatief kan raak, maar dat dit nie die geval was nie. “Dit is beslis die meeste sardiens wat ek nog ooit aan die KwaZulu-Natalse Suidkus gesien het. Weens klimaatsverandering, moontlike druk weens kommersiële visvang en veranderinge in die manier waarop diere op die omgewing reageer, was baie navorsers bekommerd dat groot sardientjielope iets van die verlede sou wees. Dit is dus fantasties om die oplewing in bedrywighede te sien. Dit voorspel ŉ fantastiese seisoen,” het Daly gesê. Volgens hom was daar vanjaar ŉ gebrek aan inligting oor die sardientjieloop weens die Covid-19-pandemie. (Foto: Justin Klusener/Facebook) “Ons weet nie werklik hoeveel aktiwiteit daar aan die Wildekus was, of hierdie net ŉ groep was wat hul opwagting aan die Suidkus gemaak het en of dit deur ŉ veel groter groep voorafgegaan is nie.” Phelisa Mangcu, uitvoerende hoof van Ugu-Suidkus-toerisme (USCT), het beaam dat dit die beste sardientjieloop is wat die provinsie in ŉ lang tyd gesien het. Mangcu sê die koue weer het die afgelope paar dae ook skole sardiens na plekke soos Sezela, Ramsgate, Scottburgh, Southbroom en Pennington gelok. “Dit is net die begin van dié wintergebeurtenis en ons sien uit na nog heelwat aktiwiteit oor die volgende paar dae. USCT wil almal bedank wat plaaslike vissermanne in dié tyd ondersteun, asook diegene wat plaaslike restaurante en kafees ondersteun,” het sy gesê. “Ons moedig almal aan om die nodige veiligheid- en gesondheidsprotokolle te gehoorsaam, wat insluit die dra van maskers, ontsmetting van hande en sosiale afstandhandhawing.” Ugu South Coast Tourism (USCT) is excited to be able to share a glimpse beneath the surface of the sardine run action from a diver’s perspective. Dr Ryan Daly (underwater photographer) and his spearfishing dive buddy Carl Elkington (diver pictured) went spearfishing in amongst the shoals of sardines near Scottburgh (KZN South Coast) on Tuesday, 16 June with dolphins, sharks and gannets pursuing the bait balls of little silver fish. The sardine run is usually a big tourism drawcard for the South Coast and they are pleased to welcome recreational anglers back to the shores. For official updates of the Sardine Run and to watch all the action, visit ‘South Coast Tourism’ on Facebook or @infosouthcoast on Twitter. IMAGE CREDIT: Dr Ryan Daly#greatestshoalonearth #sardinerun #2020sardinerun #sardinefever #winteronthesouthcoastkzn #tourismsouthcoast #visitkznsouthcoast #kznsouthcoast #travelkznsouthcoast #tourismsouthcoastkzn Posted by South Coast Tourism on Wednesday, June 17, 2020